PolyAgent/wiki_georgian_en_parallel_20231101 huggingface dataset:
საირმე

საირმე — ბალნეოლოგიურ-კლიმატური კურორტი ბაღდათის მუნიციპალიტეტში. მდებარეობს მესხეთის ქედის ჩრდილოეთ კალთაზე. მდინარე წაბლარისწყლის ხეობაში. ზღვის დონიდან 950 მ, ბაღდათიდან 25 კმ. ჰავა რბილია. იცის მცირეთოვლიანი ზამთარი (იანვარში საშუალო ტემპერატურა — 1,0 °C) და ზომიერად თბილი ზაფხული (აგვისტოში საშუალო ტემპერატურა 17,0 °C). ნალექების რაოდენობა 900 მმ წელიწადში.
ეტიმოლოგია
პირველი წყაროები საირმის წყლების შესახებ XIX საუკუნის 90-იანი წლებიდან გვხვდება. იმერეთში, ერისთავების კუთვნილ ტყეებში, ირმების ამოჩემებული ადგილი პირველად მონადირეებმა შენიშნეს. ხალხში გავრცელებული თქმულებით წყალი დაჭრილ ირმის კვალს ადევნებულმა ძმებმა აღმოაჩინეს. წყარო ჟანგით გადაწითლებულ ქვებზე მოედინებოდა, მის გარშემო კი ყველაფერი მარილს გადაეთეთრებინა. ირმის ჯოგები მარილს და წყალს მორიგეობით ეტანებოდნენ. ამიტომაც იქაურობას საირმე უწოდეს.
ადგილს ყურადღება მწყემსებმაც მიაქციეს და კიდევ ერთი უჩვეულო რამ აღმოაჩინეს — ირმების წყაროდან დაახლოებით 3 კმ-ის მოშორებით, ერთ ადგილას ბალახი მუდამ მწვანე რჩებოდა. თოვლი არ დებდა, მიწა კი წვიმის მოსვლიდან რამდენიმე წუთში გამშრალი იყო. „ჯადოსნური“ ველის საიდუმლოს ფარდა 20-იან წლებში აეხადა, როცა გეოლოგებმა მიწის სიღრმეში ცხელი მინერალური წყალი აღმოაჩინეს.
ისტორია
1930-იან წლებში საირმეს კურორტის სტატუსი ოფიციალურად მიენიჭა. აშენდა პირველი სანატორიუმები. დაიწყო ინფრასტრუქტურის გამართვაც. 40-იან წლებში დასრულდა საავტომობილო გზის მშენებლობაც რომლითაც კურორტი ქალაქ ბაღდათს (მაშინდელ მაიკოვსკის) საავტომობილო გზით დაუკავშირდა.
სამკურნალო ფაქტორი
სამკურნალო ფაქტორია „ნარზანის“ ტიპის ნახშირმჟავა ჰიდროკარბონატული კალციუმ-ნატრიუმიანი (წყარო № 1 და № 3) და „ბორჯომის“ ტიპის ნახშირმჟავა ჰიდროკარბონატული ნატრიუმიანი (ბურღილი № 4 და № 5) მინერალური წყალი „საირმე“. საირმეში არის სანატორიუმი, დასასვენებელი და საკურორტო პოლიკლინიკა. სეზონი — მაისი-ნოემბერი.
საირმეს საშუალება აქვს ყოველწლიურად მიიღოს 150 000 დამსვენებელი. კურორტი სამხრეთ-აღმოსავლეთიდან უკავშირდება ბორჯომ-ხარაგაულის ეროვნულ პარკს. საირმესთან ახლოს მდებარეობს შედარებით მცირე საკურორტო ადგილი ზეკარი.
გალერეა
ლიტერატურა
რესურსები ინტერნეტში
კურორტის ოფიციალური ვებსაიტი
კურორტი საირმე — MedGeo.Net
ბაღდათის მუნიციპალიტეტის კურორტები
აქცია (მრავალმნიშვნელოვანი)

აქცია (მრავალმნიშვნელოვანი)
საკუთარი სახელი აქცია შეიძლება აღნიშნავდეს:
აქცია — ცალკეული გამოსვლები
აქცია — ფასიანი ქაღალდი
ყუმურის მთა

ყუმურის მთა — მთა საქართველოში, კახეთის მხარეში, დედოფლისწყაროს მუნიციპალიტეტში. მდებარეობს ივრის ზეგანზე, ვაშლოვანის სახელმწიფო ნაკრძალის დასავლეთ ნაწილში. სიმაღლე ზღვის დონიდან 578 მ. აგებულია ზედა პლიოცენ-აღჩაგილის კონგლომერატებით, ქვიშებით, თიხნარებით, თიხებით. მთის ჩრდილოეთი და აღმოსავლეთი კალთა ძლიერ დახრილია. ზედაპირზე წარმოქმნილია გამოფიტვის ღარები და გაშიშვლებები. შემოსილია ღვიის, ძეძვის, თრიმლისა და სხვა ბუჩქნარებით.
ლიტერატურა
კახეთის მხარის მთები
აინარუს ოლქი

აინარუს ოლქი — ოლქი აღმოსავლეთ ტიმორში, მდებარეობს ქვეყნის სამხრეთ-დასავლეთ ნაწილში. ფართობი 797 კმ². დედაქალაქი – აინარუ. ოლქი დაყოფილია 4 რაიონად. აინარუს ოლქის ტერიტორიაზე მდებარეობს ქვეყნის უმაღლესი მწვერვალი ტატამაილაუ (2 963 მ). ქვეყნის ოფიციალური ენების გარდა ოლქის მოსახლეობის უდიდესი ნაწილი საუბრობს მამბაის ენაზე.
იხილეთ აგრეთვე
აღმოსავლეთ ტიმორის ოლქები
რესურსები ინტერნეტში
აინარუს ოლქის განვითარების გეგმა 2002-2003
აინარუს ოლქი
სქოლიო
აღმოსავლეთ ტიმორის ოლქები
ალფონსო XIII (ესპანეთი)

ალფონსო XIII (ესპანეთი)
ალფონსო XIII (დ. 17 მაისი, 1886 მადრიდი — გ. 28 თებერვალი, 1941 რომი) — ესპანეთის მეფე ბურბონთა დინასტიიდან. დედის მარია კრისტინას რეგენტობით მეფობდა 1886-იდან, დამოუკუდებლად 1902–1931. ამერიკა-ესპანეთის ომის (1898) შემდეგ ესპანეთმა დაკარგა კუნძული კუბა და ფილიპინების კუნძულები. ატარებდა კოლონიურ პოლიტიკას. მასების გავლენით ალფონსო XIII იძულებული იყო გაეტარებინა ბურჟუაზიული რეფორმები. იგი ახშობდა მუშათა მოძრაობას. უთანხმოება ჰქონდა კორტესთან. ხელი შეუწყო გენერალ პრიმო დე რივერას დიქტატურის დამყარებას (1923 წლის 13 სექტემბერი). 1931 რევოლუციის დაწყებისთანავე ტახტიდან ჩამოაგდეს და ესპანეთიდან გააძევეს.
ლიტერატურა
Pilapil, Vicente R. Alfonso XIII. Twayne's rulers and statesmen of the world series 12. New York: Twayne, 1969.
Sencourt, Robert. King Alfonso: A Biography. London: Faber, 1942.
რესურსები ინტერნეტში
Historiaantiqua. Alfonso XIII; (ესპანური) (2008)
ესპანეთის მეფეები
დაბადებული 17 მაისი
დაბადებული 1886
გარდაცვლილი 28 თებერვალი
გარდაცვლილი 1941
ტახტიდან გადამდგარი მონარქები
ესკორიალის მეფეთა პანთეონში დაკრძალულები
Neferkare VIII

Neferkare VIII was the second pharaoh of the 10th Dynasty of ancient Egypt (between 2130 and 2040 BCE, during the First Intermediate Period).
The praenomen "Neferkare" suggests he considered himself a legitimate successor of Pepi II Neferkare of the 6th Dynasty, much like the many namesake Memphite kings of the Eighth Dynasty. He likely was the eighth king to bear this name – hence the "VIII" – although many of his predecessors are sometimes called by a combination of their praenomen and nomen (for example, Neferkare Tereru, or Neferkare Khendu).
He is definitely attested only on the Turin King List, since he is not known by any archaeological find. It is highly unlikely that Neferkare VIII and the enigmatic king Ka-nefer-re mentioned in the tomb of the nomarch Ankhtifi are the same person, and it is somewhat more likely that Kaneferre should rather be identified with Neferkare VII of the previous 9th Dynasty.
References
22nd-century BC Pharaohs
21st-century BC Pharaohs
Pharaohs of the Tenth Dynasty of Egypt
შაიდალა

შაიდალა — სოფელი რუსეთის ფედერაციაში, ბაშკირეთის რესპუბლიკის ბელოკატაის რაიონში.
2010 წლის მონაცემებით სოფელში ცხოვრობს 48 ადამიანი. რაიონულ ცენტრ ნოვობელოკატაიდან დაშორებულია 69 კილომეტრით. უახლოესი რკინიგზის სადგურია ნიაზეპეტროვსკაია, რომელიც დაშორებულია 41 კმ-ით.
რესურსები ინტერნეტში
Совет муниципальных образований Республики Башкортостан.
Абсалямово на портале «Генеалогия и Архивы»
Деревня Апсалямово на портале novo-belokatay.ru
ბელოკატაის რაიონის სოფლები
Gnamptogenys striatulata

Gnamptogenys striatulata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ის გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
ნერინგის მუნიციპალიტეტი

ნერინგის მუნიციპალიტეტი
ნერენგის მუნიციპალიტეტი — კლაიპედის მაზრის მუნიციპალიტეტი ლიეტუვის უკიდურეს დასავლეთით, ის მოსახლეობის მხრივ ყველაზე პატარა მუნიციპალიტეტია ქვეყანაში.
2015 წელს ნენერის საშუალო ხელფასი იყო 12,000$ (გადასახადამდე) და 10,000$ (გადასახდის შემდეგ), ამ მაჩვენებლით ნენერის მუნიციპალიტეტი ქვეყანაში პირველი ადგილის მფლობელია.
ნემერია მიეკუთვნებოდა ყოფილ კურშულ ლანდშაფტებს პილსატენს და ლამოტინას. 1252 წლიდან ეს რეგიონი გერმანული კონტროლის ქვეშ იყო — ჯერ პრუსიის, ხოლო შემდეგ გერმანიის. უკვე 1569 წელს დაიწყო „ენების დაბნეულობა“ და გამოიყო ისეთი ენები როგორიცაა: გერმანული, ლიეტუვური, ლატვიური და სხვა.
რესურსები ინტერნეტში
Annaberger Annalen
Neringa on Litauen Netz
Neringa.tel - Mobile directory with basic information about Neringa
NeringaTour - Neringa Town Virtual Guide
NeringaTours - Tours, Taxi, TukTuk in Neringa
ლიტვის მუნიციპალიტეტები
პაზ-672

პაზ-672 — საბჭოთა წარმოების ავტობუსი, რომელიც იწარმოებოდა 1967 წლიდან 1989 წლამდე. მისი წინამორბედი იყო პაზ-652, ხოლო მემკვიდრე — პაზ-3205. თავდაპირველად საბჭოთა კავშირში მას იყენებდნენ როგორც ქალაქის ავტობუსს, თუმცა დღესდღეობით ის რაიონული ავტობუსია და ხშირად გამოიყენება როგორც სამარშრუტო ტაქსი და ავტოკატაფალკის მანქანა.
რესურსები ინტერნეტში
ПАЗ-672 на сайте «Харьков транспортный»
ПАЗ-672 на сайте «Киевский автобус»
ПАЗ-672 на сайте «Автомодельное бюро»
ПАЗ-672 на сайте "Санитка-103"
საბჭოთა ავტობუსები
პავლოვოს ავტობუსები
Ҫ

Ҫ, ҫ — კირილური ანბანის ასო.
რესურსები ინტერნეტში
Graphemica (Ҫ)
Graphemica (ҫ)
კირილური ასოები
Polyrhachis fervens

Polyrhachis fervens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ZE:A (ჯგუფი)

ZE:A (ჯგუფი)
ZE:A, ასევე ცნობილი, როგორც „იმპერიის ბავშვები“ — სამხრეთ კორეული ცხრაკაციანი ბოიბენდი. 2010 წლის 7 იანვარს ჯგუფმა სადებიუტო ალბომი „Navity“ გამოუშვა, მთავარი სიმღერით „Mazeltov“, რომელიც ხუთი დღის შემდეგ ჯგუფის შოუზე იქნა წარმოდგენილი. ჯგუფის დებიუტი ტელეარხ KBS -ზე 2010 წლის 15 იანვარს შედგა.
ისტორია
დებიუტამდე
„იმპერიის ბავშვების“ სახელით ისინი გამოჩნდნენ გადაცემა Office Reality-ში ტელეარხ Mnet-ზე. ჯგუფმა ყურადღება მიიქცია. შემდგომ გამოვიდა დოკუმენტური ფილმის სერიები, სახელწოდებით Empire Kids Returns, სადაც თავმოყრილი იყო ჯგუფის გამოსვლები მთელი სეულის გარშემო. ჯგუფს კონფლიკტი შეექმნა სახელთა მსგავსების გამო Brown Eyed Girls-თან - JeA. მოგვიანებით ამის თავიდან ასაცილებლად მათ სახელი შეიცვალეს.
რესურსები ინტერნეტში
იაპონური ოფიციალური გვერდი
სამხრეთ კორეული ჯგუფები
ალექსანდრე ფერსმანი

ალექსანდრე ფერსმანი
ალექსანდრე ევგენის ძე ფერსმანი (დ. 8 ნოემბერი [ძვ. სტ. 27 ოქტომბერი], 1883, სანქტ-პეტერბურგი, — გ. 20 მაისი, 1945, სოჭი) — რუსი გეოქიმიკოსი და მინერალოგი. სსრკ მეცნიერებათა აკადემიის აკადემიკოსი (1919). სსრკ მეცნიერებათა აკადემიის ვიცე-პრეზიდენტი (1927–1929). გეოქიმიის ერთ-ერთი ფუძემდებელი. ვლადიმერ ვერნადსკის (1863–1945) მოწაფე.
ბიოგრაფია
ალექსანდრე ფერსმანმა 1907 წელს დაამთავრა მოსკოვის უნივერსიტეტი. 1907–1909 წლებში მუშაობდა ალფრედ ფრანსუა ლაკრუასთან პარიზში და ვიქტორ მორიც გოლდშმიდტთან ჰაიდელბერგში.
პედაგოგიურ მოღვაწეობას ეწეოდა მოსკოვის უნივერსიტეტში (1909–1911); სსრკ მეცნიერებათა აკადემიის ფიზიკა-მათემატიკის მეცნიერებათა განყოფილების აკადემიკოს მდივანი (1924-1927); პრეზიდიუმის წევრი (1929–1945); სსრკ მეცნიერებათა აკადემიის რადიუმის ინსტიტუტის (1922–1926) დირექტორი; მინერალოგიური მუზეუმის (1919–1930 წლებში; ფერსმანის გარდაცვალების შემდეგ მუზეუმს მისი სახელი მიენიჭა) დირექტორი; მიხელ ლომონოსოვის სახელობის კრისტალოგრაფიის, მინერალოგიისა და პეტროგრაფიის ინსტიტუტის (1930–1939) და გეოლოგიის მეცნიერებათა ინსტიტუტის (1942–1945) დირექტორი; სსრკ მეცნიერებათა აკადემიის ურალის ფილიალის (1932–1938) და ს. კიროვის სახელობის კოლის სამეცნიერო-კვლევითი ბაზის (1930-1945 წწ.) თავმჯდომარე.
მისი შრომები უმთავრესად შეეხება დედამიწის ქერქში ელემენტების მიგრაციისა და კლარკების პრობლემებს, ბუნებრივი არაორგანული პროცესების ენერგეტიკული ანალიზის, პეგმატიტების გეოქიმიისა და რეგიონული გეოქიმიის საკითხებს. გეოქიმიური მეთოდების გამოყენებით იკვლევდა კოლის ნახევარკუნძულის, შუა აზიის, ურალისა და სხვა სასარგებლო წიაღისეულს. არის მრავალი სამეცნიერო-პოპურალური წიგნისა და წერილის ავტორი.
1943 წელს ფერსმანს მიენიჭა ლონდონის გეოლოგიური საზოგადოების უოლასტონის სახელობის პალადიუმის მედალი.
ალექსანდრე ფერსმანი ვ.ი. ლენინის სახელობის პრემიისა (1929) და სსრკ სახელმწიფო პრემიის (1942) ლაურეატია. დაჯილდოებულია შრომის წითელი დროშის ორდენით. სსრკ მეცნიერებათა აკადემიაში დაწესებული იყო ფერსმანის სახელობის პრემია.
ფერსმანის სახელობისაა ორი მინერალი: ფერსმიტი და ფერსმანიტი. მისი სახელობისაა რამდენიმე გეოგრაფიული ობიექტი, მ.შ. მთა, უღელტეხილი; ფერსმანის სახელს ატარებს მთვარის ერთ-ერთი ვულკანური კრატერი. მოსკოვში არის ფერსმანის სახელობის ქუჩა.
თხზულება
Избр. тр., т. 1–7, М., 1952–62.
რესურსები ინტერნეტში
ალექსანდრე ფერსმანი — ცნობები
ლიტერატურა
Александр Евгеньевич Ферсман, 2 изд., М., 1964 (Материалы к биобиблиографии ученых СССР. Серия геологических наук, в. 19);
Щербаков Д. И., А. Е. Ферсман и его путешествия, 2 изд., М., 1953.
სქოლიო
რუსი გეოქიმიკოსები
საბჭოთა გეოლოგები
რუსი გეოლოგები
შრომის წითელი დროშის ორდენის კავალრები
სტალინური პრემიის ლაურეატები
სსრკ-ის მეცნიერებათა აკადემიის ნამდვილი წევრები
ნოვოდევიჩიეს სასაფლაოზე დაკრძალულები
ტრილოკ გურტუ

ტრილოკ გურტუ (დ. 30 ოქტომბერი, 1951, მუმბაი, ინდოეთი) — ინდოელი პერკუსიონისტი და კომპოზიტორი, რომლის მუსიკაში ინდური მოტივები გაერთიანებულია ჯაზის, ჯაზ-ფიუჟენის და მსოფლიო მუსიკის ელემენტებთან.
გარდა საკუთარი ალბომების, აქვს თანამშრომლობები სხვა მუსიკოსებთან, რომელთა შორის არიან ან იყვნენ ტერიე რიპდალი, გერი მური, ჯონ მაკლაფლინი, იან გარბარეკი, ჯო ზავინული, ბილ ლესუელი, მარია ჟოაო და მარიო ლაგინია, ისევე, როგორც რობერტ მაილზი.
რესურსები ინტერნეტში
Trilok Gurtu.net – ოფიციალური საიტი
ტრილოკ გურტუ საიტზე Musicfellas
სქოლიო
ინდოელი ჯაზ-მუსიკოსები
დაბადებული 30 ოქტომბერი
დაბადებული 1951
ჯაზ-ფიუჟენ მუსიკოსები
ჯაზ-კომპოზიტორები
ჯაზ-დრამერები
Ivan Guryelov

Ivan Guryelov
Prince (knyaz) Ivan Stepanovich Gurielov also known as Guryalov (Гурьялов) or Gurieli (Гуриэли) (1770–1818) was a Russian general of Georgian origin who fought in several campaigns, most notably in the 1812-14 wars against Napoleon I of France.
Gurielov came from the princely dynasty of Gurieli, which ruled Guri, a small region on Georgia's Black Sea coast. His grandfather, Kaikhosro III, who had briefly ruled Guria in 1716, retired to Russia with Vakhtang VI of Kartli in 1724 and then served in the Georgian Hussar Regiment.
Ivan Gurieli enrolled in the Russian army in 1780 and received the rank of praporshchik in 1786. He took part in the Russo-Turkish War (1787–92) and the Polish campaign (1794). He was promoted to colonel on 25 June 1799, and to major general on 16 May 1803. He served as a commander of Volinsky musketeer regiment (1803–05) and a commandant of Vilno (now Vilnius, Lithuania) (1808–12). During Napoleon's invasion of Russia (1812), he led the Yekaterinburgsky Infantry Regiment and then the 1st Brigade within the 23rd Infantry Division and assumed the command of the same division after the Battle of Borodino. He took part in the battles of Tarutino, Vyazma (1812), Bautzen and Leipzig (1813). During the Battle of Paris (1814), he was the first of the allied commanders to assail the Montmartre Heights. Since 1816, Gurielov served as a commander of the 27th Division.
References
Словарь русских генералов: Иван Степанович Гурьелов
გურიელი, ივანე სტეფანეს ძე (Gurieli, Ivane) in: ქართული საბჭოთა ენციკლოპედია (Georgian Soviet Encyclopedia), Vol. 3, p. 314. Tbilisi: 1978. (In Georgian)
1770 births
1818 deaths
Nobility of Georgia (country)
Russian commanders of the Napoleonic Wars
Imperial Russian Army generals
Georgian generals in the Imperial Russian Army
Georgian major generals (Imperial Russia)
Ivan
გოლიამო-ბელოვო

გოლიამო-ბელოვო — სოფელი ბულგარეთში. 2010 წლის მონაცემებით მოსახლეობა შეადგენს 529 კაცს.
ბულგარეთის სოფლები
Polyrhachis villosa

Polyrhachis villosa — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
პრაჩინბურის პროვინცია

პრაჩინბურის პროვინცია — ტაილანდის პროვინცია (ჩანგვათი). მეზობელი პროვინციებია (ჩრდილოეთიდან საათის ისრის მიმართულებით): ნაქონრატჩასიმა, საკეო, ჩაჩენგსაო და ნაქონ-ნაიოკი.
გეოგრაფია
პროვინცია იყოფა ორ ძირითად ნაწილად, პრაჩინბურის მდინარეს დაბალ ხეობად და მაღალი მიწების პლატოდ San Kamphaeng Range-ს მთებთან, რომელსაც სამხრეთით აგრძელებს Dong Phaya Yen-ის მთები. ამ რეგიონში ასევე არის ორი ეროვნული პარკი: Khao Yai და Tab larn.
ადმინისტრაციული დაყოფა
პრაჩინბურის პროვინცია დაყოფილია 7 რაიონად (ამფხე), რომლებიც, თავის მხრივ, შედგება 65 ქვეზონისგან (ტამბონ) და 658 სოფლისგან (მუბანი).
დაკარგული ნომრები 4 და 5, ასევე 10-დან 12-მდე რაიონები შედიან საკეოს პროვინციის შემადგენლობაში.
რესურსები ინტერნეტში
Prachinburi ტაილანდის ტურიზმის სააგენტო
Khao Yai ეროვნული პარკი
სქოლიო
ტაილანდის პროვინციები
ზვარეთი

ზვარეთი — სოფელი საქართველოში, რაჭა-ლეჩხუმისა და ქვემო სვანეთის მხარეში, ონის მუნიციპალიტეტში, კვაშხიეთის თემი. მდებარეობს რაჭის ქედის ჩრდილოეთ კალთაზე, მდინარე ხეორის (რიონის მარცხენა შენაკადი) მარცხენა ნაპირას. ზღვის დონიდან 1100 მეტრზე, ქალაქ ონიდან დაშორებულია 10 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 2 ადამიანი.
ლიტერატურა
სქოლიო
ონის მუნიციპალიტეტის სოფლები
იოსიპ ბეზპალკო

იოსიპ ბეზპალკო (დ. 13 მაისი, 1881, ჩერნივცი — გ. 1950, ყაზახეთის საკონცენტრაციო ბანაკი) — უკრაინელი საზოგადო და პოლიტიკური მოღვაწე, პუბლიცისტი, რედაქტორი. სწავლობდა ჩერნივცის გიმნაზიაში. 1899 წელს დააარსა გიმნაზიისა და სტუდენტური ახალგაზრდობის ფარული წრე. 1901–1902 წლებში იყო ბუკოვინის ეროვნული ორგანიზაციის ორგანოს — გაზეთ „ბუკოვინის“ რედაქტორი. ბუკოვინაში პირველი ამხანაგობის — „სიჩის“ დამაარსებელი და ჟურნალ „პრომინის“ (Промінь — სხივი) რედაქტორი. 1907–1908 წლებში იყო ბუკოვინის პროფკავშირების სამხარეო მდივანი. იყო უკრაინის სოციალ-დემოკრატიული პარტიის ბუკოვინის სამხარეო ორგანიზაციის დამაარსებელი და ხელმძღვანელი (1906–1918), ასევე გაზეთებისა „ბორბა“ (1908–1914, 1918; Борба — ბრძოლა) და „ზალიზნიჩნიკ“ (1910; Залізничник — რკინიგზელი). 1914 წლიდან აქტიურად თანამშრომლობდა უკრაინის გათავისუფლების კავშირთან ვენაში. 1915–1918 წლებში ახორციელებდა ეროვნულ-საგანმანათლებლო სააღმზრდელო სამუშაოს რუსეთის არმიის დატყვევებული სამხედრო მოსამსახურეებისთვის — უკრაინელებისთვის ზემო ავსტრიისა (ფრაიშტადტი) და გერმანიის (რაშტატი, ზალცვედელი, ვეცლარი) ბანაკებში. 1918 წელს იყო ბუკოვინაში უკრაინის ეროვნული რადის წევრი და ჩერნივცის მერი. როგორც ბუკოვინის წარმომადგენელი დელეგატი ესწრებოდა დირექტორიისა და მთავრობის საზეიმო სხდომას, რომელიც უკრაინული მიწების გაერთიანების დღესასწაულს მიეძღვნა. იყო მშრომელთა კონგრესისა (კიევი, 1919) და დასავლეთ უკრაინის სახალხო რესპუბლიკის ეროვნული რადის წევრი. 1919–1920 წლებში ბორის მარტოსის მთავრობაში იკავებდა შრომის მინისტრის თანამდებობას. 1922 წლიდან იყო უკრაინის სამეურნეო აკადემიის ხელმძღვანელი (პოდებრადი, დღ. ჩეხეთი). გამოქვეყნებული აქვს პოლიტიკური სტატიები და ძიებანი XIX–XX საუკუნეების გერმანულ-სლავური ურთიერთობების შესახებ. 1938 წელს აირჩიეს უკრაინის სიჩის კავშირის თავმჯდომარედ. 1945 წელს საბჭოთა სპეცსამსახურებმა დააპატიმრეს პრაღაში და გაგზავნეს ყაზახეთის ერთ-ერთ საკონცენტრაციო ბანაკში, სადაც დაიღუპა კიდეც.
ძირითადი ნაშრომები
Поступове пробудження національної гідності полонених українців у таборі Фрайштадт // Союз Визволення України 1914–1918. Відень, 1918;
Симон Васильович Петлюра // Соціал-демократ. 1926, 28 трав.
სქოლიო
უკრაინელი პოლიტიკოსები
უკრაინელი საზოგადო მოღვაწეები
დედოფალ ლუიზას ხიდი

დედოფალ ლუიზას ხიდი — სასაზღვრო საავტომობილო ხიდი მდ. ნემანზე, დამაკავშირებელი სოვეტსკისა (რუსეთის ფედერაციის კალინიგრადის ოლქი) — პანემუნთან (ლიეტუვა). ხიდმა სახელწოდება მიიღო პრუსიის დედოფლის ლუიზას პატივსაცემად.
რესურსები ინტერნეტში
«Мост Королевы Луизы» в Калининградском историко-художественном музее (сайт «Музеи России»)
ლიეტუვის ხიდები
რუსეთის ხიდები
Marca District

Marca District is one of ten districts of the Recuay Province in Peru.
Localities
Ichoca
Mountains
Kuntur Qaqa
Puka Qaqa
Qulluta
References
Districts of the Recuay Province
Districts of the Ancash Region
თეონა დოლენჯაშვილი

თეონა დოლენჯაშვილი (დ. 25 თებერვალი, 1977, ქუთაისი) — ქართველი მწერალი, ჟურნალისტი, ლიტერატურული პრემია „საბას“ ორგზის ლაურეატი.
ბიოგრაფია
თეონა დოლენჯაშვილი დაიბადა 1977 წლის 25 თებერვალს, ქალაქ ქუთაისში. 1999 წელს დაამთავრა თბილისის სახელმწიფო უნივერსიტეტის ჟურნალისტიკის და კინორეჟისურის ფაკულტეტი. მუშაობდა ქართულ ჟურნალ-გაზეთებში; 2010 წლიდან არის გაზეთ „24 საათი – Weekend-ის“ ლიტერატურული დამატება „წიგნების“ რედაქტორი; 2011 წელს იყო ქართული ლიტერატურული ჟურნალის „თავისუფალი დროის“ რედაქტორი; 2004 წლიდან დაიწყო ნაწარმოებების გამოქვეყნება.
ჯილდოები
2021 - ლიტერატურული პრემია „ფაზისი“ - გამარჯვებული
2019 - ეროვნული კინოცენტრი - „რეალური არსებები“ - გამარჯვებული 2018 - ლიტერატურული პრემია „საბა“ - ფინალისტი 2018 - ლიტერატურული პრემია „ლიტერა“ - ფინალისტი 2016 წელი - სტამბულის ლიტერატურული ფესტივალის მონაწილე და სტიპენდიანტი 2015 - ლიტერატურული პრემის „საბა“ - ფინალისტი 2012 წელი - ვენის მუზეუმქალაქის სტიპენდიის გამარჯვებული (სამწერლო რეზიდენცია და სტიპენდია) 2011 წელი - ლიტერატული კონკურსი „პენ მარათონი“ - ლაურეატი 2011 – „ფიდაი“ - რადიოპიესების კონკურსი PRIX EUROPE - ფინალისტი 2010 – „რეალური არსებები’ - წლის საუკეთესო მოთხრობის პრიზი 2009 - „მემფისი“ ლიტერატურული პრემია“საბა“ - გამარჯვებული 2006 – „იანვრის მდინარე“ ლიტერატურული პრემია „საბა“ - გამარჯვებული 2005 – „ფიდაი“ - წლის საუკეთესო მოთხრობის პრიზი 2005 – „ფიდაი“ - ეროვნული კინოცენტრის კონკურსი - გამარჯვებული 2004 - მკითხველის სიმპათია
ბიბლიოგრაფია
„ჩიტი არ გამოფრინდება“ რომანი - თბილისი, 2021, გამომცემლობა „ინტელექტი“
„ჩანაცვლება“, რომანი - თბილისი, 2020, გამომცემლობა „ინტელექტი“
„დაკარგული სამოთხე“ ალბომი - თბილისი, 2018, გამომცემლობა „სეზანი“
„პერსონალური ქრისტე“, მოთხრობები - თბილისი, 2017, გამომცემლობა „ინტელექტი“
„რეალური არსებები“ , რომანი - თბილისი, 2014, ბაკურ სულაკაურის გამომცემლობა
„15 საუკეთესო ქართული მოთხრობა“, 2012 (თანაავტორი). - თბილისი, ბაკურ სულაკაურის გამ-ბა, 2012. - 256გვ.. - ISBN: 978-9941-15-566-6
„21-ე საუკუნის ქართული მოთხრობა“: ანთოლოგია (თანაავტორი). - თბილისი, ბაკურ სულაკაურის გამ-ბა, 2011. - 492გვ.. - ISBN: 978-9941-15-349-5
„Animal planet: მოთხრობები“ (ავტორი). - თბილისი, პალიტრა L, 2011. - 272გვ.
„15 საუკეთესო ქართული მოთხრობა“, 2010 (თანაავტორი). - თბილისი, ბაკურ სულაკაურის გამ-ბა , 2011. - 247გვ.. - ISBN: 978-9941-15-335-8
„ათი ქართული მოთხრობა“ (თანაავტორი). - თბილისი, ფონდი ტასო, 2010. - 127გვ.. - ISBN: 978-9941-0-2399-6
„39 რჩეული მოთხრობა“: ჟურნალ „ლიტერატურული პალიტრის“ რჩეულ მოთხრობათა კრებული (თანაავტორი). - თბილისი, პალიტრა L, 2010. - 600გვ.. - ISBN: 978-9941-413-52-0
„8909/ტექსტებში ასახული დრო = 8909 in Texten (1989/2009)“ : კრებული (თანაავტორი). - თბილისი, საქ. გოეთეს ინ-ტის გამოც., 2009. - 139გვ.. - ISBN: 978-9941-0-2077-3
„მემფისი“ (ავტორი). - თბილისი, 2008. - 247გვ.. - ISBN: 978-9941-9051-0-0
„იანვრის მდინარე“ (ავტორი). - თბილისი, ბაკურ სულაკაურის გამ-ბა, 2005. - 126გვ.. - ISBN: 99940-30-55-8
„15 საუკეთესო ქართული მოთხრობა“, 2004: კრებული (თანაავტორი). - თბილისი, ბაკურ სულაკაურის გამომცემლობა, 2005. - 140გვ.. - ISBN: 99940-30-47-7
რესურსები ინტერნეტში
ქართველი მწერლები
დაბადებული 25 თებერვალი
დაბადებული 1975
თბილისის სახელმწიფო უნივერსიტეტის კურსდამთავრებულები
საბას პრემიის ლაურეატები
Mallı-Şıxlı

Mallı-Şıxlı is a municipality in the Goychay Rayon of central Azerbaijan. It has a population of 1,870. The municipality consists of the villages of Mallı, Şıxlı, and Ərəbşahverdi.
References
Populated places in Goychay District
იბერია (ჟურნალი)

იბერია (ჟურნალი)
„იბერია“ — საქართველოში ქართულ ენაზე გამოცემული ჟურნალი. ჟურნალის პირველი ნომერი 2017 წელს თბილისში გამოიცა. ჟურნალის ავტორები არიან ნიკოლოზ სანიკიძე და გიორგი სვიმონიშვილი. 2018 წლიდან საიტის სახით ჟურნალის ციფრული ვერსიაც გამოვიდა, სადაც ხელმისაწვდომია ახალი და ძველი სტატიები.
ისტორია
ჟურნალი „იბერია“ 2017 წელს XI კლასის ორმა მოსწავლემ გამოსცა მეექვსე საავტორო სკოლის მხარდაჭერით. ჟურნალის პირველი პრეზენტაცია ფშავში, მაღაროსკარის საჯარო სკოლაში შედგა, სადაც ავტორებმა თავად წარუდგინეს ჟურნალი სკოლის მოსწავლეებსა და პედაგოგებს. ბეჭდური სახით ჯერჯერობით მხოლოდ ერთი ნომერია გამოცემული, თუმცა 2018 წელს შეიქმნა ჟურნალის ციფრული პლატფორმა, სადაც იტვირთება ახალი სტატიები. ჟურნალი ძირითადად შეეხება საზოგადოებას, კულტურასა და ისტორიას, თუმცა, ასევე, შეიცავს სტატიებს სხვადასხვა თემაზე.
გალერეა
რესურსები ინტერნეტში
საქართველოს ჟურნალები
ქართულენოვანი ჟურნალები
ახსარგინა (ერედვის მუნიციპალიტეტი)

ახსარგინა (ერედვის მუნიციპალიტეტი)
ახსარგინა — სოფელი საქართველოში, ერედვის მუნიციპალიტეტში, ღრომის თემში.
გეოგრაფია
მდებარეობს მდინარე ცალბუდის (ლეხურის შენაკადი) სათავეში. ზღვის დონიდან 1520 მეტრი, ცხინვალიდან 28 კილომეტრი, გორიდან — 30 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება.
დემოგრაფია
1989 წლის აღწერით სოფელში მუდმივი მოსახლეობა არ არის.
ლიტერატურა
სქოლიო
ღრომის თემის სოფლები
ალექსანდრე ფაღავა

ალექსანდრე ფაღავა (დ. 13 სექტემბერი, 1948, ბათუმი — გ. 7 ნოემბერი, 2017) — ქართველი ინჟინერი.
დაამთავრა საქართველოს პოლიტექნიკური ინსტიტუტის სამრეწველო და სამოქალაქო მშენებლობის სპეციალობით. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“.
რესურსები ინტერნეტში
ალექსანდრე ფაღავა — საქართველოს პარლამენტის ოფიციალური საიტი
სქოლიო
დაბადებული 13 სექტემბერი
დაბადებული 1948
საქართველოს IV მოწვევის პარლამენტის წევრები
გარდაცვლილი 2017
Cerapachys superatus

Cerapachys superatus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cerapachys-ს გვარიდან. მიეკუთვნება Cerapachyinae-ს ქვეოჯახს..
სქოლიო
ჭიანჭველები
ბანია-ლუკის რეგიონი

ბანია-ლუკის რეგიონი — ბოსნია და ჰერცეგოვინის შემადგენლობაში შემავალი სერბთა რესპუბლიკის 6 რეგიონიდან ერთ-ერთი.
გეოგრაფია
მდებარეობს ქვეყნის ჩრდილოეთ ნაწილში. კანტონის ადმინისტრაციული ცენტრია ბანია-ლუკა. რეგიონი შედგება 15 თემისაგან.
სქოლიო
სერბთა რესპუბლიკის რეგიონები